Herredshuset på Jessheim

**Herredshuset** eller **Ullensaker Herredshus** er en staselig, rødmalt tømmerbygning som ligger ved Gotaasalléen på Jessheim i Ullensaker kommune. Bygningen ble opprinnelig reist i 1901 og ombygd fra 1923. Kommuneadministrasjonen holdt til i huset fram til 1967. I dag er Herredshuset selskapslokaler og historisk signalbygg for byen.

## Historikk og bruk

Herredshuset ble reist på en tre mål stor tomt på vestsida av jernbanelinja som kjøpmann Ole Gotaas donerte til formålet i 1898. Bygningen ble tegnet av Kristiania-arkitekten Holger Sinding-Larsen i nasjonalromantisk dragestil. Den fikk tømmervegger, to etasjer, svalganger og et lite utbygg på toppen med tårnformet tak og spir. Huset ble innviet i 1901, med lokaler for Ullensaker Herred, med festsal og bank.

Høsten 1923 ble det bestemt at Herredshuset måtte utvides. Siden ble svalgangene på hovedfasaden bygd inn i et nytt inngangsparti, Ullensaker Sparebanks fløy i den søndre delen fikk et tilbygg, og hele kommunegården fikk veggpanel. I 1951 ble utedoene erstattet med vannklosetter i kjelleren.

Bygget fungerte som rådhus for kommunen fram til 1967 da administrasjonen flyttet inn i det nybygde Ullensaker rådhus. Det har også vært skole (Akershus Amtsskole og annet), bibliotek (folkeboksamling), bygdekino, sosialkontor og mer i bygget. Under andre verdenskrig overtok tyske okkupasjonsmyndigheter Ullensaker Herredshus.

Kommunegården var nedslitt da Herredshusets Venner på dugnad begynte restaureringen og åpnet huset i 2003. Foreningen har siden vedlikeholdt bygningen som «storstue» på Jessheim. Herredshuset er per 2023 i bruk som kurs-, konsert- og selskapslokale.


JESSHEIM Herredshuset Ullensaker NORWAY Brevkort Postkort Postcard 1907 Nasjonalbiblioteket Public domain cropped URN NBN no-nb digifoto AE2000173670 0001 F 01.jpg|Herredshuset på brevkort fra rundt 1907. Tømmerbygningen ble opprinnelig reist 1901. 
JESSHEIM Herredshuset Ullensaker kommune NORWAY 34 Parti fra Jessheim Postkort Postcard Mittet 1945-47 Minnestøtte bauta memorial 1814 Nasjonalbiblioteket URN NBN no-nb digifoto 20170322 00156 NB MIT KNR 04011 Public domain Cropped.jpg|Herredshuset før utbygginga i 1920-åra. 
JESSHEIM Herredshuset Ullensaker NORWAY Postkort Postcard Mittet & Co. AS 1947-49 Nasjonalbiblioteket Public domain cropped URN NBN no-nb digifoto 20170324 00077 NB MIT KNR 1224 002.jpg|Herredshuset omkring 1948. Få år seinere ble utedoene erstattet av toaletter innendørs. 
Fil:JESSHEIM Ullensaker, Norway. Gotaasallen Herredshuset (Holger Sinding-Larsen 1901) red wooden municipal building former town hall Snow winter morning low sunlight Selskapslokale 2019-02-12 DSC03255.jpg|Herredshuset var lokaler for kommunen 1901–1967. 

Fil:JESSHEIM Ullensaker, Norway. Gotaasallen Herredshuset (Holger Sinding-Larsen 1901) red wooden municipal building former town hall Selskapslokale 2023-06-10 IMG 5531.jpg|Ullensaker Herredshus i Gotaasalléen. 
Fil:JESSHEIM Ullensaker, Norway. Gotaasallen Herredshuset (Holger Sinding-Larsen 1901) red wooden municipal building former town hall Selskapslokale 2023-06-10 IMG 5535.jpg|Det gamle Herredshuset blir i dag drevet som selskaps- og kurslokale. 



## Minnesmerker

På en brolagt plass ved parken rett utenfor Herredshuset står en rundt fem meter høy bautastein på dobbelt sokkel «til Minde om Soldatene fra Ullensaker i Krigen 1814 – Lier og Matran», det vil si falne i grensekampene mot svenskene ved Lier, Skotterud og Matrand. Minnestøtta ble reist på grunnlovsdagen 17. mai i jubileumsåret 1914.

På plassen er også en navneplate over «de fra Ullensaker som falt i kampen for Norges frihet» under andre verdenskrig 1940–1945. Oversikten inneholder ni navn.


JESSHEIM Ullensaker, Norway. Gotaasallen Herredshuset. Minnesmerke minnestøtte bauta Monument memorial stone. Til minde om soldatene fra Ullensaker i krigen 1814 Lier og Matran Reist 17. mai 1914. 2023-06-10 IMG 5561.jpg|«Til Minde om Soldatene fra Ullensaker i Krigen 1814 – Lier og Matran» «Reist 17. mai 1914»
Fil:JESSHEIM Ullensaker, Norway. Gotaasallen Herredshuset. Minnesmerke minneplate WW2 memorial plaque Til minne om de fra Ullensaker som falt i kampen for Norges frihet 1940-1945 2023-06-10 IMG 5552.jpg|«Til minne om de fra Ullensaker som falt i kampen for Norges frihet 1940–1945»


## Referanser


## Eksterne lenker
* 
*  Facebook-presentasjon av Selskapslokalet Herredshuset Jessheim